o podpisu Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Turkmenistanom na drugi strani, v imenu Evropske unije in njenih držav članic, zaradi upoštevanja pristopa Republike Bolgarije, Češke republike, Republike Estonije, Republike Hrvaške, Republike Ciper, Republike Latvije, Republike Litve, Madžarske, Republike Malte, Republike Poljske, Romunije, Republike Slovenije in Slovaške republike k Evropski uniji

OBRAZLOŽITVENI MEMORANDUM

Priloženi predlog je pravni akt za podpis Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Turkmenistanom na drugi strani zaradi upoštevanja pristopa Republike Bolgarije, Češke republike, Republike Estonije, Republike Hrvaške, Republike Ciper, Republike Latvije, Republike Litve, Madžarske, Republike Malte, Republike Poljske, Romunije, Republike Slovenije in Slovaške republike k Evropski uniji (v nadaljnjem besedilu: Protokol).

V skladu z njihovimi akti o pristopu iz leta 2003, 2005 oziroma 2011 Republika Estonija, Republika Ciper, Republika Latvija, Republika Litva, Madžarska, Republika Malta, Republika Poljska, Republika Slovenija in Slovaška republika, Republika Bolgarija in Romunija ter Republika Hrvaška pristopijo k mednarodnim sporazumom, ki so jih podpisale ali sklenile Evropska unija in njene države članice, in sicer na podlagi Protokola k navedenim sporazumom.

Sporazum o partnerstvu in sodelovanju med Evropskimi skupnostmi in njihovimi državami članicami na eni strani ter Turkmenistanom na drugi strani (v nadaljnjem besedilu: Sporazum) je bil podpisan v Bruslju 25. maja 1998 (Sporazum je trenutno v postopku ratifikacije in še ni začel veljati).

S Sklepom Sveta z dne 14. septembra 2012 je bila Komisija pooblaščena za začetek pogajanj z zadevnimi tretjimi državami, da se sklenejo ustrezni protokoli. Pogajanja s Turkmenistanom so bila uspešno končana s parafiranjem Protokola.

Predlagani Protokol vključuje Republiko Bolgarijo, Češko republiko, Republiko Estonijo, Republiko Hrvaško, Republiko Ciper, Republiko Latvijo, Republiko Litvo, Madžarsko, Republiko Malto, Republiko Poljsko, Romunijo, Republiko Slovenijo in Slovaško republiko kot pogodbenice Sporazuma in EU zavezuje k zagotovitvi verodostojne različice Sporazuma v bolgarskem, češkem, estonskem, hrvaškem, latvijskem, litovskem, madžarskem, malteškem, poljskem, romunskem, slovaškem in slovenskem jeziku.

Komisija meni, da je izid pogajanj zadovoljiv in prosi Svet, naj odobri podpis Protokola v imenu Evropske unije in njenih držav članic.

2016/0042 (NLE)

Predlog

SKLEP SVETA

o podpisu Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Turkmenistanom na drugi strani, v imenu Evropske unije in njenih držav članic, zaradi upoštevanja pristopa Republike Bolgarije, Češke republike, Republike Estonije, Republike Hrvaške, Republike Ciper, Republike Latvije, Republike Litve, Madžarske, Republike Malte, Republike Poljske, Romunije, Republike Slovenije in Slovaške republike k Evropski uniji

SVET EVROPSKE UNIJE JE –

ob upoštevanju Pogodbe o delovanju Evropske unije, zlasti členov 207 in 209, v povezavi s členom 218(5) Pogodbe,

ob upoštevanju Akta o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike iz leta 2003, zlasti člena 6(2) Akta,

ob upoštevanju Akta o pristopu Republike Bolgarije in Romunije iz leta 2005, zlasti člena 6(2) Akta,

ob upoštevanju Akta o pristopu Republike Hrvaške iz leta 2011, zlasti člena 6(2) Akta,

ob upoštevanju predloga Evropske komisije,

ob upoštevanju naslednjega:

(1)V skladu s členom 6(2) Akta o pristopu Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike iz leta 2003, členom 6(2) Akta o pristopu Republike Bolgarije in Romunije iz leta 2005, člena 6(2) Akta o pristopu Republike Hrvaške iz leta 2011 se pristop k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Turkmenistanom na drugi strani (v nadaljnjem besedilu: Sporazum) sklene s protokolom k Sporazumu. V skladu s členom 6(2) aktov o pristopu iz let 2003, 2005 in 2011 se za take pristope uporablja poenostavljeni postopek, pri čemer se Protokol sklene med Svetom, ki odloča soglasno v imenu držav članic, in zadevnimi tretjimi državami.